ΓΡΑΠΤΗ ΕΡΩΤΗΣΗ E-2219/03

υποβολή: Bart Staes (Verts/ALE) προς την Επιτροπή

(2 Ιουλίου 2003)

Θέμα: Αεροδρόμιο Deurne και Ευρωπαϊκή εκτίμηση των επιπτώσεων στο περιβάλλον

Η οδηγία 85/337/ΕΟΚ(1), που τροποποιείται με την οδηγία 97/11/ΕΚ(2), αναφέρει ότι τα κράτη μέλη τα οποία εκτελούν προγράμματα όπως περιγράφονται στο παράρτημα Ι και ΙΙ πρέπει να διεξάγουν πάντοτε εκτεταμένη συνεννόηση με τα άλλα κράτη μέλη όταν θεωρούν ότι τα εν λόγω προγράμματα ενδέχεται να έχουν σημαντικές επιπτώσεις (άρθρο 7) σε ένα άλλο κράτος μέλος. Το άρθρο 2 παράγραφος 3 ορίζει εντούτοις ότι τα κράτη μέλη μπορούν αυτόματα να αποφασίσουν σε εξαιρετικές περιπτώσεις να εξαιρούν εν όλω ή εν μέρει, ένα ειδικό έργο από την παρούσα οδηγία. Εάν τα κράτη μέλη λάβουν μια τέτοια απόφαση είναι εξάλλουποχρεωμένα να τηρήσουν σχετικά ενήμερη μεταξύ άλλων την Επιτροπή.

Μπορεί να αναφέρει η Επιτροπή εάν η ενδεχόμενη επιμήκυνση του διαδρόμου προσγειώσεως του αεροδρομίου του Deurne (κοντά στην Αμβέρσα) κατά 300 μέτρα (από 1 510 σε 1 810) προκειμένου να ανταποκρίνεται στους κανονισμούς ασφάλειας του ICAOπόκειται στο παράρτημα ΙΙ-13 γνωρίζοντας ότι:

α) η μεγάλη αύξηση της αεροπορικής κυκλοφορίας που θα δημιουργηθεί λόγω αυτού θα έχει σημαντική επίπτωση στους ανθρώπους και τη φύση στο χώρο κοντά στο αεροδρόμιο·

β) ότι συγχρόνως θα πρέπει να προβλεφθεί νέα οδός διαμόρφωσης που θα έχει τις ίδιες επιπτώσεις στον άνθρωπο και στη φύση·

γ) ότι με τα έργα αυτά θίγεται περιοχή της οδηγίας για τους οικοτόπους στην οποία διαβιούν μεγάλος αριθμός (σπάνιων) ειδών νυχτερίδων·

Μπορεί να αναφέρει η Επιτροπή εάν στην προκείμενη περίπτωση το Βέλγιο εξακολουθεί να τηρεί το δικαίωμα όσον αφορά τις εργασίες αυτές να επικαλεστεί το άρθρο 2, εδάφιον 3 και ότι με άλλα λόγια το Βέλγιο δεν χρειάζεται να αναθέσει την εκπόνηση έρευνας όπως προβλέπεται στο άρθρο 5 έως και 10 της οδηγίας αυτής·

Μπορεί η Επιτροπή εξάλλου να κρίνει εάν το άρθρο 4, παράγραφος 1 της οδηγίας 2001/42/ΕΚ(3) μπορεί να εφαρμοστεί στον παρόντα φάκελο·

Έχει λάβει η Επιτροπή την απόφαση — όπως εκ τωνστέρων το έκανε στην περίπτωση του φακέλου για την επέκταση του ιταλικού αεροδρομίου Malpensa — σε περίπτωση ενδεχόμενης διεύρυνσης του αεροδρομίου του Deurne να παρακολουθήσει ενεργώς και τους σύνεγγυς και να απαιτήσει όλες τις πληροφορίες από τις βελγικές αρχές· Μπορεί να ανακοινώσει η Επιτροπή πόσες φορές το Βέλγιο και τα άλλα ευρωπαϊκά κράτη μέλη κατά την παρελθούσα πενταετία έκαναν χρήση των δυνατοτήτων που προσφέρει το άρθρο 2, παράγραφος 3 της οδηγίας αυτής·

Μπορεί παράλληλα η Επιτροπή να παράσχει λεπτομέρειες σχετικά με τα προγράμματα για τα οποίο συγκεκριμένα το Βέλγιο κατά την παρελθούσα πενταετία έκανε χρήση αυτής της δυνατότητας·

(1) ΕΕ L 175 της 5.7.1985, σελ. 40.

(2) ΕΕ L 73 της 14.3.1997, σελ. 5.

(3) ΕΕ L 197 της 21.7.2001, σελ. 30.

Απάντηση της κ. Wallstrm εξ ονόματος της Επιτροπής

(11 Σεπτεμβρίου 2003)

Η οδηγία 85/337/ΕΟΚ της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον (οδηγία ΕΠΕ) όπως τροποποιήθηκε από την οδηγία του Συμβουλίου 97/11/ΕΚ της 3ης Μαρτίου 1997(1) προβλέπει ότι τα κράτη μέλη, πριν χορηγήσουν άδεια για την εκτέλεση σχεδίων έργων τα οποία ενδέχεται να έχουν σημαντικές επιπτώσεις στο περιβάλλον λόγω, μεταξύ άλλων, της φύσης, του μεγέθους ή της τοποθεσίας τους, οφείλουν να εξασφαλίσουν ότι τα εν λόγω σχέδιαποβάλλονται σε εκτίμηση των περιβαλλοντικών επιπτώσεών τους. Τα έργα αυτά καθορίζονται στο άρθρο 4 το οποίο αναφέρεται στο παράρτημα Ι και στο παράρτημα ΙΙ της οδηγίας.

Η κατά 300 μέτρα επιμήκυνση του διαδρόμου προσγειώσεως στον αερολιμένα του Deurne φαίνεται να καλύπτεται από το σημείο 13 του παραρτήματος ΙΙ. Για τα έργα του παραρτήματος ΙΙ, τα κράτη μέλη οφείλουν να καθορίσουν, είτε με κατά περίπτωση εξέταση είτε σύμφωνα με τιμές κατωφλίου ή κριτήρια, εάν το έργο πρέπει ναποβληθεί σε εκτίμηση λόγω των ενδεχόμενων σημαντικών επιπτώσεών του

στο περιβάλλον, λαμβάνονταςπόψη το σχετικό κριτήριο επιλογής που προβλέπεται στο παράρτημα ΙΙΙ της οδηγίας. Τα κριτήρια περιλαμβάνουν τις πιθανές σημαντικές επιπτώσεις όσον αφορά την έκταση της επίπτωσης (γεωγραφική περιοχή και μέγεθος του επηρεαζόμενου πληθυσμού) καθώς και την περιβαλλοντική ευαισθησία των περιοχών οι οποίες ενδέχεται να επηρεαστούν και ιδίως των περιοχών ειδικής προστασίας που έχουνποδειχθεί από τα κράτη μέλη δυνάμει της οδηγίας του Συμβουλίου 92/43/ΕΟΚ της 21ης Μαΐου 1992(2) για τη διατήρηση των φυσικών οικοτόπων και της άγριας πανίδας και χλωρίδας (οδηγία για τα ενδιαιτήματα). Στην περίπτωση που το κράτος μέλος αποφασίσει ότι το έργο θα έχει σημαντικές επιπτώσεις στο περιβάλλον θα πρέπει να εκτελεστεί εκτίμηση περιβαλλοντικών επιπτώσεων.

Η τοποθεσία του έργου βρίσκεται σε άμεση γειτνίαση με τον δακτύλιο ιστορικών φρουρίων που περιβάλλουν την πόλη της Αμβέρσας αποτελώντας ενδιαίτημα νυχτερίδων. Η τοποθεσία αυτή προτάθηκε ως τοποθεσία κοινοτικής σημασίας σύμφωνα με το άρθρο 4 παράγραφος 1 της οδηγίας για τα ενδιαιτήματα. Η αύξηση της εναέριας και χερσαίας κυκλοφορίας, καθώς και η κατασκευή μιας νέας οδού σε άμεση γειτνίαση με την εν λόγω τοποθεσία ενδέχεται να έχουν αρνητικές επιπτώσεις στην κατάσταση διατήρησης της τοποθεσίας και στα δύο είδη νυχτερίδων για τα οποία το έργο είχε προταθεί.

Η Επιτροπή σκοπεύει να ζητήσει από τις βελγικές αρχές να τηςποβάλλουν λεπτομερή στοιχεία σχετικά με τα προτεινόμενα έργα στον αερολιμένα του Deurne ώστε να είναι σε θέση να καθορίσει εάν οι αρχές είναι σε συμμόρφωση με τις οδηγίες για την ΕΠΕ και τα ενδιαιτήματα.

Το αξιότιμο μέλος ερωτά εάν το Βέλγιο έχει δικαίωμα να επικαλεστεί την παράγραφο 3 του άρθρου 2 της οδηγίας για την ΕΠΕ σε αυτή τη συγκεκριμένη περίπτωση. Η οδηγία για την ΕΠΕ προβλέπει ότι τα κράτη μέλη μπορούν, σε εξαιρετικές περιπτώσεις, να εξαιρούν, εν όλω ή εν μέρει, ένα ειδικό σχέδιο από τις διατάξεις που προβλέπει η παρούσα οδηγία.

Στην περίπτωση αυτή, τα κράτη μέλη:

α) εξετάζουν αν ενδείκνυται άλλη μορφή εκτίμησης και αν είναι σκόπιμο να τίθενται στη διάθεση του κοινού οι πληροφορίες που συλλέγονται κατ' αυτό τον τρόπο·

β) θέτουν στη διάθεση του ενδιαφερόμενου κοινού τις πληροφορίες σχετικά με την εξαίρεση αυτή και τους λόγους για τους οποίους παρέχεται·

γ) ενημερώνουν την Επιτροπή, πριν από την παροχή της άδειας, για τους λόγους οι οποίοι δικαιολογούν την παρεχόμενη εξαίρεση και της δίνουν τις πληροφορίες τις οποίες, ενδεχομένως, θέτουν στη διάθεση των δικών τουςπηκόων.

Η Επιτροπή επομένως, δεν μπορεί να αποφανθεί σχετικά δεδομένου ότι το Βέλγιο δεν έχει ενημερώσει την Επιτροπή για οποιαδήποτε πρόθεση να εφαρμόσει αυτή την εξαίρεση. Με βάση τις πληροφορίες που έχουν ήδηποβληθεί, τα κράτη μέλη έχουν επικαλεστεί την παράγραφο 3 του άρθρου 2 επτά φορές έως τώρα. Καμία από αυτές τις περιπτώσεις δεν αφορούσε το Βέλγιο.

Η οδηγία 2001/42/ΕΚ(3) ισχύει για ορισμένα σχέδια και προγράμματα. Δεν είναι σαφές εάν η πρόταση στην οποία αναφέρεται το αξιότιμο μέλος μπορεί να καταταχθεί στα σχέδια ή τα προγράμματα όπως αυτά ορίζονται στην οδηγία. Σε κάθε περίπτωση, ηποχρέωση η οποία αναφέρεται στην πρώτη παράγραφο του άρθρου 4 της εν λόγω οδηγίας ισχύει (με ελάχιστες εξαιρέσεις) μόνο στην περίπτωση σχεδίων ή προγραμμάτων των οποίων η πρώτη τυπική προπαρασκευαστική πράξη είναι μεταγενέστερη της 21ης Ιουλίου 2004.

(1) ΕΕ L 73 της 14.3.1997.

(2) ΕΕ L 206 της 22.7.1992.

(3) Οδηγία 2001/42/ΕΚ του Ευρωπαϊκού Κοινοβουλίου και του Συμβουλίου της 27ης Ιουνίου 2001 σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων, ΕΕ L 197 της 21.7.2001.